Tahun ini alhamdulillah ada musim buah lagi. Banyak buah nang setiap tahunnya kada pernah absen lawan ada jua buah tahunan---nang kayak ngarannya---hanya kawa dirasai satahun sekali.
Penasaran lah buhan pian apa ja buah tahunan yang ada di Kalimantan Selatan. Ayuuu lakasi kita lihati di bawah ni.
1. Buah Ramania
Ramania hijau bisa dimakan, diolah wan cacapan, atau di campur wan masakan nang di sanga. Bisa jua diolah jadi pancukan, ada sensasi masam dari buah ni. Nukar seribu dapat banyak bila musimnya. Amun kada musimnya, seribu tu bisa dapat dua biji ja.
Ada jua ramania masak, ini nyaman makan lawan kecap atau dimakan langsung. Makan buah ini ada dua versi, bisa makan lawan kulitnya atau dikuyak dulu. Sensasi rasanya manis bila bisa memilih, atau bisa jua masam masam sigar.
2. Buah Kasturi
Pohon kasturi ini tinggi banar, jadi bila musim hujan rami guguran buahnya karena angin. Makan kasturi ini bisa dikuyak pakai lading atau begugut langsung.
Harga kasturi 250 rupiah/biji. Bila haratan rami orang bajual ada nang dapat 100 rupiah/biji. Kayapa? Murah lo? Makan kasturi nih nyaman pas lagi bakumpulan, bisa dapat nang manis atau dapat nang masam. Kasturi ni buah khas dari Kalimantan Selatan loh guys.
3. Buah Pampakin
Buah pampakin sejenis durian, tapi warna kulitnya kuning, dalamnya kuning ke oren-oren-an. Rasanya kada telalu manis wan kada harum kaya durian. Bila duri dari durian mancucuk. Duri pampakin nih kada tapi. Harga pampakin bisa 20 ribu dapat 3 biji.
4. Buah Durian
Siapa disini nang katuju durian angkat tangan! Nang kada katuju pasti pusing mencium bau harum nyaman dari buah ini. Buah ini ujar nang paling nyaman, paling enak, paling berasa harumnya. Durian bisa diolah bersama kolak, jadi ice cream atau bisa di makan langsung.
Tahun ini Kalimantan Selatan kembali pesta durian, harga durian murah banar 5000/ biji. Kayapa perasaan bagian pian , sudah kah terasani makan durian tahun ni 😬
6. Buah Tiwadak
Buah tiwadak atau Bahasa Indonesianya cempedak ngini sejenis nangka nang kulit luarnya beduri sedikit, bila nangka tajam tiwadak bebaya ja. Makan tiwadak bisa dimakan langsung, diulah gaguduh atau di campur dengan aneka makanan nang berkuah.
Tiwadak dari kulit sampai biji kawa diulah dan dimakan. Dari kulit bisa di-ulah hiasan atau cendramata. Ada jua nang rajin diulah karupuk. Kulit tiwadak diulah mandai bisa masak bekuah atau disanga sampai padas.
Mandai ini ada dua versi, ada nang langsung dimasak, ada jua nang bapaja. Nang bapaja nih dibuat dalam toples kulitnya, dibuati uyah ganal, tutup toples rapat-rapat, rasanya lebih kenyal dan tahan lawas.
Bijinya dijarang rajin, buati uyah sampai menggurak, dimakan pas takumpulan. Buah tiwadak ini antara 7000 - 8000/ kilo. Ada saat nya 5000/ kilo
7. Buah Kalangkala
Buah kalangkala ini nyaman dimakan, dimasak lawan hintalu bajarang, ditaburi bawang habang, plus ditambah lombok di dalamnya, dijamin betambah buhan pian makan baraataan.
Jadi bila buhan pian masih kada paham kayapa memasaki kalangkala ini, pertama lepas kalangkala dengan tutul atas nya, bila sudah basuh dengan air bersih, randam wan banyu biasa, jangan banyu panas lah. Randam buat dalam toples diamkan 4 jam atau 5 jam bila kalangkala sudah masak inya lamah jadinya. Nah habis tu buati hintalo itik racik halus halus, tambahi lombok. Tambahi uyah rasanya enak banar bujuran tu.
Buah ini buah musiman jua, tapi banyak orang nang kada bisa mamakan, hihihi. Biji dari buah ini kawa jua jadi kakasaian urang kababagusan (sakit bangkak dibagian gulu sehingga bagian gulu jadi baganal ). Nah dikasai di bagian nang bangkaknya tu
Sekian kisah ulun tentang buah musiman dari Kalimantan Selatan. Bila buhan pian ada tambahan bisa komen-komen di bawah ini, okeee!
Salam sugar.
bjn_Latn bjn_Latn sun_Latn bjn_Latn bjn_Latn zsm_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn zsm_Latn